Územie európskeho významu

Územie európskeho významu alebo v Česku Európsky významná lokalita (EVL) je druh chráneného územia sústavy Natura 2000, ktoré je vyhlásené na ochranu prírodných biotopov, voľne žijúcich živočíchov a voľne rastúcich rastlín podľa smernice Európskej komisie o stanovištiach (92/43 / EHS) z 21. mája 1992.

Slovenský národný zoznam Území európskeho významu bol ustanovený nariadením vlády Slovenskej republiky č. 451/2023 s účinnosťou od 1.1.2024, ktorý zrušuje výnos Ministerstva životného prostredia Slovenskej republiky č. 3/2004-5.1 zo 14. júla 2004.http://www.sopsr.sk/natura/dokumenty/vynos.doc výnos č. 3/2004-5.1 zo 14. júla 2004, ktorým sa vydáva národný zoznam území európskeho významu a všetky ďalšie opatrenia, ktorými bolo potrebné pôvodný zoznam upraviť, akým je schválenie vlády SR dňa 31.8.2011 pod číslom uznesenia 577/2011 návrh aktualizácie národného zoznamu území európskeho významu.http://www.sopsr.sk/natura/dokumenty/aktuality/vynos.doc Doplnok národného zoznamu území európskeho významu, tiež doplnený zoznam ÚEV uverejnením v čiastke 6/2017 Vestníka MŽP SR, na základe uznesenia vlády Slovenskej republiky č. 495/2017 z 25. októbra 2017.

Územia sú súčasťou európskej súvislej siete chránených území NATURA 2000, na ktoré sa vzťahuje územná ochrana podľa § 27 ods. 7 zákona NR SR č. 543/2002 Z. z. o ochrane prírody a krajiny v znení neskorších predpisov. 

Názvy území zaradených v národnom zozname území európskeho významu boli štandardizované rozhodnutiami ÚGKK č. P-101/2009 z 12.1.2009, P-7022/2010 z 26.11.2010, P-1732/2012 z 19.3.2012 a P-5413/2014 z 4.9.2014.

Český národný zoznam Európsky významných lokalít schválila vláda Českej republiky 22.decembra 2004 ako nariadenie vlády.Nařízení vlády  č. 132/2005 Sb., kterým se stanoví národní seznam evropsky významných lokalit. Dostupné online. (po česky) Na konci roka 2007 došlo nariadením č. 301/2007 Zb. k jeho zmene a 5.októbra 2009 vláda na návrh ministra životného prostredia Ladislava Miku schválila doplnenie zoznamu naturových území o ďalších 234 lokalít (nariadenie č. 371/2009 Zb.). Na konci roka 2013 potom vláda vydala nové nariadenie o stanovení národného zoznamu európsky významných lokalít, ktoré doterajší zoznam plne nahradilo.Nařízení vlády č. 318/2013 Sb., o stanovení národního seznamu evropsky významných lokalit. Dostupné online. (po česky) Přílohy č. 1 až 1076. Dostupné online. (po česky)

Územia európskeho významu tvoria spolu s chránenými vtáčími územiami sieť chránených území Natura 2000. 

 Pozri aj 
 Zoznam území európskeho významu na Slovensku
 Národný zoznam navrhovaných území európskeho významu na Slovensku

 Referencie 

Iné projekty


 Externé odkazy 
 Na stránke MŽP SR
 Európsky významné lokality na webe nature.cz  
 Http://www.natura.org/ - Natura 2000 Networking Programme 

 Zdroj 

Kategória:Natura 2000